KUNSILL TAL-UNJONI EWROPEA MT Brussell, 6 ta' April 2009 8429/1/09 REV 1 (Presse 76) P 40 (OR. fr) Dikjarazzjoni mill-Presidenza f'isem l-EU dwar l-attakk brutali fuq is-Sinjura Gladys Monterroso Velasquez L-Unjoni Ewropea hija mriexgħa bil-ħtif u l-brutalità li ġarrbet is-Sinjura Gladys MONTERROSO VELASQUEZ, mara tal-Ombudsman tad-Drittijiet tal-Bniedem tal-Gwatemala, fil-25 ta' Marzu. Hija toffri lis-Sinjura MONTERROSO u lill-familja tagħha l-appoġġ u s-simpatija tagħha f'dan il-mument diffiċli. L-Unjoni Ewropea tikkundanna bil-qawwa tali atti diżonorabbli u tappella lill-awtoritajiet biex jagħmlu dak kollu li jistgħu biex isibu u jikkastigaw lill-awturi. L-Unjoni Ewropea tesprimi l-appoġġ sħiħ tagħha għad-difensuri tad-drittijiet tal-bniedem, kemm jekk jaħdmu fl-istituzzjonijiet tal-Istat tal-Gwatemala kif ukoll fis-soċjetà ċivili. Hija ttenni l-appoġġ tagħha għal dawk il-persuni kollha fil-Gwatemala li qed jagħmlu ħilithom, minkejja t-theddid u l-vjolenza, biex jibnu Stat kostituzzjonali għall-benefiċċju tal-poplu kollu tal-Gwatemala.